Štev.: 900-86/2012-3

Datum: 12.4.2012

# Z A P I S N I K

2. izredne seje Sveta Četrtne skupnosti Golovec, ki je bila v sredo 18.4.2012 ob 17.30 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleš Dakić, Anton Kastelic, Viljem Klemenc, Aleš Kužnik, Igor Pigac in Zina Rodman.

**OSTALI PRISOTNI**: **Podžupan MOL, prof. Janez Koželj** in Vesna Stojanović, javna uslužbenka Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **8** članov sveta, kar pomeni, da je bil svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Predstavitev predloga Prometne politike MOL

**AD 1**

**PREDSTAVITEV PREDLOGA PROMETNE POLITIKE MOL**

Predsednik Sveta Aleš Dakić je na začetku pozdravil podžupana MOL, prof. Janeza Koželja in pojasnil, da so člani Sveta ČS Golovec izrazili interes, da jim podžupan predstavi Predlog prometne politike MOL. Nato je besedo predal prof. Koželju, ki je najprej Svetu ČS Golovec predstavil »zazidalni preizkus za izgradnjo športnega centra Štepanjsko naselje», ki naj bi se gradil na površinah ob Pesarski cesti. Rok izvedbe še ni znan, prijavila pa sta se dva investitorja. Športni center naj bi obsegal dvorano za mali nogomet, squash in plezalni center, 59 parkirnih mest. V razpravi je član Sveta Igor Pigac predlagal izgradnjo podzemne garaže.

V nadaljevanju je prof. Koželj predstavil predlog nove prometne politike MOL, ki uvaja načela trajnostne mobilnosti v mestih, katere cilj je zagotoviti čim večjo dostopnost in nadomestiti obstoječi prometni sistem z energetsko bolj učinkovitimi, prostorsko manj potratnimi in okoljsko manj škodljivimi oblikami prometa, podobno kot so to storila že nekatere mesta na svetu. Povedal je, da je bil predlog pripravljen na podlagi že opredeljenih izhodišč v strateških, planskih in programskih dokumentih MOL ter drugih strokovnih podlagah, temeljne usmeritve pa so opredeljene v strateškem delu OPN MOL. Predlog obsega vizijo, oceno stanja, izhodišča, cilje, projekte, ukrepe ter metode za spremljanje in upravljanje vseh oblik in načinov prometa v mestu in regiji.

Po predstavitvi predloga in kratki razpravi in vprašanjih članov Sveta ČS Golovec je dal

Predsednik Sveta na glasovanje **PREDLOG SKLEPA 2/1i:**

**Svet Četrtne skupnosti Golovec se je seznanil s predstavitvijo Predloga prometne politike MOL, ki jo je Svetu predstavil podžupan MOL, prof. Janez Koželj.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**Dnevni red je bil izčrpan in predsednik je sejo zaključil ob 18.30 uri.**

Zapisala: Aleš Dakić

Vesna Stojanović Predsednik sveta

Četrtne skupnosti Golovec